Parlamentul  României
[image: ]

	Comisia pentru buget,
finanţe şi bănci
	
	București,         
Nr. 4c-2/875
21.10.2021

PLx. 394/2021






BIROUL  PERMANENT
AL
CAMEREI  DEPUTAŢILOR




Vă înaintăm, alăturat, raportul asupra Proiectului de Lege pentru aprobarea plății contribuției financiare pentru participarea Centrului Național al Cinematografiei la Asociația Directorilor Agenției Europene de Film – EFAD, precum și pentru completarea anexei nr. 2.2 la Ordonanța Guvernului nr. 41/1994 privind autorizarea plății cotizațiilor la organizațiile internaționale interguvernamentale, trimis Comisiei pentru buget, finanțe și bănci spre dezbatere pe fond, cu adresa nr. PLx 394//2021 din 27 septembrie 2021.
În raport cu obiectul și conținutul său, proiectul de Lege face parte din categoria legilor ordinare.


PREŞEDINTE,

Bogdan-Iulian HUȚUCĂ

RAPORT

asupra Proiectului de Lege pentru aprobarea plății contribuției financiare pentru participarea Centrului Național al Cinematografiei la Asociația Directorilor Agenției Europene de Film – EFAD, precum și pentru completarea anexei nr. 2.2 la Ordonanța Guvernului nr. 41/1994 privind autorizarea plății cotizațiilor la organizațiile internaționale interguvernamentale

În conformitate cu prevederile art. 95 și art. 117 alin.(1) din Regulamentul Camerei Deputaților, republicat, Comisia pentru buget, finanțe și bănci a fost sesizată, spre dezbatere în fond, în procedură de urgență, cu Proiectul de Lege pentru aprobarea plății contribuției financiare pentru participarea Centrului Național al Cinematografiei la Asociația Directorilor Agenției Europene de Film – EFAD, precum și pentru completarea anexei nr. 2.2 la Ordonanța Guvernului nr. 41/1994 privind autorizarea plății cotizațiilor la organizațiile internaționale interguvernamentale.  
	Conform prevederilor art.75 din Constituția României, republicată, și ale art.92 alin. (9)  din Regulamentul Camerei Deputaților, republicat, Camera Deputaților este Cameră decizională.
Senatul, în calitate de primă Cameră sesizată, a adoptat proiectul de Lege în ședința din 20 septembrie 2021.
La dezbaterea proiectului de Lege s-a avut în vedere avizul favorabil al Consiliului Legislativ. 
Prin prezentul proiect de lege se propune aprobarea plății contribuției financiare pentru participarea Centrului Național al Cinematografiei la Asociația Directorilor Agenției Europene de Film – EFAD, reprezentând echivalentul în lei a sumei de 20.000 Euro, aferentă anilor 2014-2020. Totodată, se propune completarea anexei 2.2 – Cotizații la alte organisme internaționale, la Ordonanța Guvernului 41/1994 privind autorizarea plății cotizațiilor la organizațiile internaționale interguvernamentale la care România este parte, cu introducerea  unui nou număr în secțiunea dedicată Ministerului Culturii, reprezentând cotizația pe care CNC trebuie să o plătească pentru participarea la EFAD. 
În conformitate cu prevederile art. 62 din Regulamentul Camerei Deputaților, republicat, membrii Comisiei au examinat proiectul de lege menționat mai sus, în ședința cu prezenţă fizică şi online din data de 21 octombrie 2021.
La lucrările Comisiei pentru buget, finanțe şi bănci deputații şi-au înregistrat prezența conform listei de prezență.
[bookmark: _GoBack]La dezbaterea proiectului de Lege a participat, în calitate de invitat, domnul András István Demeter,  secretar de stat în cadrul Ministerului Culturii.

În urma examinării proiectului de Lege şi a opiniilor exprimate, deputații  au hotărât cu majoritate de voturi, să propună plenului Camerei Deputaţilor un raport de adoptare a Proiectului de Lege pentru aprobarea plății contribuției financiare pentru participarea Centrului Național al Cinematografiei la Asociația Directorilor Agenției Europene de Film – EFAD, precum și pentru completarea anexei nr. 2.2 la Ordonanța Guvernului nr. 41/1994 privind autorizarea plății cotizațiilor la organizațiile internaționale interguvernamentale, în forma adoptată de Senat.

În raport cu obiectul și conținutul său, proiectul de Lege face parte din categoria legilor ordinare.

Bogdan-Iulian HUȚUCĂ


	SECRETAR,

Iulius Marian FIRCZAK









Șef serviciu,
Giorgiana Ene

Consilier parlamentar,
Valentina Rotaru

